Sør-Carolina

Sør-Carolina (engelsk: South Carolina) er en delstat i USA. Den ligger sørøst i landet og er en av sørstatene. Den grenser mot Nord-Carolina i nord og Georgia i vest og sørvest. I øst og sørøst ligger Atlanterhavet.

I 2003 hadde staten et innbyggertall på .

 Historie 
Staten er oppkalt etter kong Charles I av England, som ga et patent for kolonien til Robert Heath i 1629. Kolonisering av området startet i 1670 da kaptein Joseph West grunnla byen Charles Town. I 1724 var det dobbelt så mange svarte slaver som hvite kolonister. I 1729 ble Nord-Carolina og Sør-Carolina to separate kolonier.

Den var en av de tretten koloniene som gjorde opprør mot de britiske lederne i den amerikanske frigjøringskrigen. Staten var den første som ratifiserte USAs første grunnlov, Konføderasjonsartiklene; dette skjedde den 23. mai 1778. Da Abraham Lincoln ble valgt til president, reagerte de med å melde seg ut av unionen den 20. desember 1860, før han hadde rukket å tiltre embetet. Sør-Carolina ble en av statene i Amerikas konfødererte stater i 1861.

 Dødsstraff 
I henhold til gjeldende lov blir dødsdømte dømt til å dø ved giftsprøyte, med mindre de velger den elektriske stolen. Men ettersom det per 2021 var en landsdekkende mangel på medikamentene som krevdes for giftsprøyten, var det vanskelig for delstaten å gjennomføre henrettelsene. I mangel på giftsprøyter åpnet de folkevalgte i Sør-Carolina 5.mai 2021 opp for at fanger som er dømt til døden, kan bli henrettet ved skyting. Årsaken er at de ønsker fortgang i henrettelsesprosessen.

I Sør-Carolina får dødsdømte valget mellom å bli henrettet ved skyting, i den elektriske stol eller med gift.

USAs første henrettelse ved skyting siden 2010 fant sted i Sør-Carolina den 7. mars 2025. Sør Carolina hadde aldri tidligere benyttet denne henrettelsesmetoden.

Sør-Carolina var tidligere blant de amerikanske delstatene hvor det ble gjennomført flest dødsstraffer, og mellom 2000 og 2010 ble det gjennomført i snitt litt under to henrettelser i året.

Økonomi
 Økonomiske nøkkeltall verdi % av BNP År. kilde BNP  149,2 mrd US$ 2006, Commerce Dept, Bureau of Economic Analysis, US Arbeidsløshet  6,5%  2006, Labor Dept, Bureau of Labor Statistics, US Andel fattige  13,1%  2005-06, Commerce Dept, Bureau of the Census, US Inntekt per innb  29.515 US$  2006, Commerce Dept, Bureau of Economic Analysis, US
 Kilde: The World Almanac 2008, side 45 og 555-587. 

Klima
Sør-Carolina har et fuktig subtropisk klima (Köppens klimaklassifisering Cfa), selv om de høytliggende områdene i den nordlige delen har en mindre subtropisk karakteristikk enn områdene ved atlanterhavskysten. Om sommeren er Sør-Carolina varmt og fuktig med dagtemperaturer i gjennomsnitt mellom 30–34 °C i meste delen av delstaten og nattetemperaturer i gjennomsnitt 21–23 °C ved kysten og fra 19–23 °C i innlandet. Vintertemperaturene er mindre enhetlige i Sør-Carolina. Kystområdene har veldig milde vintre med gjennomsnittlige maksimumstemperaturer opp mot 16 °C og minimumstemperaturer om nettene fra 5–8 °C. I innlandet er gjennomsnittlig minimumsnattetemperatur i januar rundt 0 °C  i Columbia, og temperaturen er godt under frysepunktet i de nordlige delene.

 Kjente personer født i Sør-Carolina 
 Chubby Checker sanger
 Joe Frazier, profesjonell bokser
 Dizzy Gillespie, jazzmusiker
 Andrew Jackson, USAs sjuende president
 Tim Montgomery sprinter
 Paul Wight - amerikansk fribryter

 Fylker 
Sør-Carolina består av 46 fylker (counties):

 Abbeville County
 Aiken County
 Allendale County
 Anderson County
 Bamberg County
 Barnwell County
 Beaufort County
 Berkeley County
 Calhoun County
 Charleston County
 Cherokee County
 Chester County Chesterfield County
 Clarendon County
 Colleton County
 Darlington County
 Dillon County
 Dorchester County
 Edgefield County
 Fairfield County
 Florence County
 Georgetown County
 Greenville County
 Greenwood County Hampton County
 Horry County
 Jasper County
 Kershaw County
 Lancaster County
 Laurens County
 Lee County
 Lexington County
 Marion County
 Marlboro County
 McCormick County Newberry County
 Oconee County
 Orangeburg County
 Pickens County
 Richland County
 Saluda County
 Spartanburg County
 Sumter County
 Union County
 Williamsburg County
 York County

 Referanser 

 Eksterne lenker 



Kategori:Stater og territorier etablert i 1788